এডওয়ার্ড নর্টন
এডওয়ার্ড হ্যারিসন নর্টন (জন্ম: ১৮ই আগস্ট, ১৯৬৯) হলেন একজন মার্কিন অভিনেতা, চলচ্চিত্র নির্মাতা, ও সমাজকর্মী। তিনি প্রাইমাল ফিয়ার (১৯৯৬), অ্যামেরিকান হিস্ট্রি এক্স (১৯৯৮) এবং বার্ডম্যান (২০১৪) চলচ্চিত্রের জন্য তিনবার একাডেমি পুরস্কারের মনোনয়ন লাভ করেন। এছাড়া তার উল্লেখযোগ্য কাজ হল এভরিওয়ান সেজ আই লাভ ইউ (১৯৯৬), দ্য পিপল ভার্সাস ল্যারি ফ্লিন্ট (১৯৯৭), ফাইট ক্লাব (১৯৯৯), রেড ড্রাগন (২০০২), টোয়েন্টি ফিফথ আওয়ার (২০০২), কিংডম অফ হেভেন (২০০৫), দ্য ইলুশনিস্ট (২০০৬), মুনরাইজ কিংডম (২০১২), দ্য গ্র্যান্ড বুদাপেস্ট হোটেল (২০১৪), এবং সসেজ পার্টি (২০১৬)। ২০০০ সালে কিপিং দ্য ফেইথ চলচ্চিত্র দিয়ে তার পরিচালনা অভিষেক হয়। পাশাপাশি তিনি এই চলচ্চিত্রের সহ-চিত্রনাট্যকারও ছিলেন।